
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«15» ліпеня 2022 г.
	        № 113
	                          г. Віцебск



Аб унясенні змянення ў тэхнічны рэгламент Мытнага саюза 
«Аб бяспецы малака і малочнай прадукцыі»
(ТР МС 033/2013)

У адпаведнасці з артыкулам 52 Дагавора аб Еўразійскім эканамічным саюзе ад 29 мая 2014 года і пунктам 29 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Пункт 61 тэхнічнага рэгламенту Мытнага саюза «Аб бяспецы малака і малочнай прадукцыі» (ТР МС 033/2013), прынятага Рашэннем Камісіі Мытнага саюза ад 09 кастрычніка 2013 г. № 67, дапоўніць падпунктам «д» наступнага зместу:
«д) 0,5 л – вадкія (адаптаваныя або часткова адаптаваныя пачатковыя або наступныя сумесі), пітное малако, вяршкі пітныя, кісламалочныя прадукты. Дапускаецца да 31 снежня 2022 г. выпуск у абарачэнне толькі на тэрыторыі Расійскай Федэрацыі. Абарачэнне такой прадукцыі дапускаецца на тэрыторыі Расійскай Федэрацыі на працягу тэрміну годнасці, устаноўленага яе вытворцам. Указаная прадукцыя не маркіруецца адзіным знакам абарачэння прадукцыі на рынку Еўразійскага эканамічнага саюза, і на ўпакоўку (тару) наносіцца надпіс «Для рэалізацыі толькі на тэрыторыі Расійскай Федэрацыі.».
2. Звесткі аб дзяржаўнай рэгістрацыі прадукцыі, якія ўтрымліваюцца ў адзіным рэестры спецыялізаванай харчовай прадукцыі (дакументы аб дзяржаўнай рэгістрацыі) у дачыненні да прадукцыі, прадугледжанай падпунктамі «б» і «в» пункта 61 тэхнічнага рэгламенту Мытнага саюза «Аб бяспецы малака і малочнай прадукцыі» (ТР МС 033/2013), распаўсюджваюцца на прадукцыю, указаную ў падпункце «д» пункта 61 гэтага тэхнічнага рэгламенту.
3. Прасіць Урад Расійскай Федэрацыі прыняць меры, накіраваныя на забеспячэнне абарачэння прадукцыі, указанай у падпункце «д» пункта 61 тэхнічнага рэгламенту Мытнага саюза «Аб бяспецы малака і малочнай прадукцыі» (ТР МС 033/2013), выключна на тэрыторыі Расійскай Федэрацыі і яе прасочвальнасці пры дапамозе дзяржаўнай інфармацыйнай сістэмы маніторынгу за абаротам тавараў, якія падлягаюць абавязковай маркіроўцы сродкамі ідэнтыфікацыі.
4. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання і распаўсюджваецца на праваадносіны, якія ўзніклі з даты яго прыняцця.


Члены Савета Еўразійскай эканамічнай камісіі:

